Luiste mõis

Luiste mõis (saksa keeles Luist) oli Loodna mõisa kõrvalmõis Kullamaa kihelkonnas Läänemaal. (vaadatud 29.10.2015) Nüüdisajal jääb mõisa asukoht Rapla maakonda Märjamaa valda.

Mõis asutati 1645. aastal. Mõis vahetas tihti omanikke, omanike seas olid Bergid, von Gernetid, von Uexküllid, Stackelbergid ja lõpuks Mohrenschildtid. Tänini säilinud ühekorruseline puust peahoone ehitati pärast 1905. aasta tulekahju.
pisi|Luiste mõis, märts 2025
Pärast mõisate riigistamist said mõisa omanikeks hilisem Riigivolikogu (Riigikogu) liige Eduard Arnover ja tema naine Salme Arnover. 

Eduard Arnover oli Kaitseliidu Märjamaa malevkonna pealik ja Isamaaliidu Luiste osakonna esimees. 1930. aastal pälvis ta Kotkaristi V klassi teenetemärgi ja 1939. aastal Kotkaristi IV klassi teenetemärgi.

Salme Arnover oli aktiivne vabatahtlikus tegevuses. Ta oli 1928. aasta 18. oktoobril asutatud Lääne Maleva Naiskodukaitse Loodna jaoskonna asutajaliige ning esimene juhataja; samuti Luiste perenaiste seltsi liige. Salme Arnover pälvis Kotkaristi ja Valgeristi. Eduard Arnover arreteeriti ja ta suri 26. augustil 1942 Sõktõvkaris Komimaal, Solikamski vangilaagris.

Enne 1949. aasta küüditamist kolis Salme Arnover koos pojaga Tallinna. Maja võeti kohaliku kolhoosi "Ühistöö" käsutusse korterelamuna. Kohaliku kodulooraamatu "Jõeäärsed jutud" andmetel sai 1990. aastatel Eduardi ja Salme lapselaps Toivo Arnover mõisa tagasi, kuid müüs hoone. Luiste mõis on sellest ajast olnud eravalduses.

Viited

Välislingid

 Luiste mõis Mõisablogis
 Luiste mõis muhkel.ee blogis
 Luiste mõis mnseiklevad.blogspot.com blogis

Kategooria:Läänemaa mõisad
Kategooria:Kullamaa kihelkond
Kategooria:Märjamaa vald
Kategooria:Uexküllide mõisad
Kategooria:Bistramite mõisad